EkBass/fiwiki-20250220-pages-articles huggingface dataset:
Anjit

Anjit (myös agnit) ovat akaneihin kuuluvien kansojen ryhmä Norsunluurannikolla, Ghanassa ja Togossa. Heitä on yhteensä noin kaksi miljoonaa henkeä. Anjit asuvat Komoé- ja Tanojokien varrella sekä Guineanlahden rannalla Tanon ja Prajoen välisellä alueella. Tšokossi-ryhmä elää konkombien keskuudessa Togon luoteis- ja Ghanan koillisosassa. Anjeja on Norsunluurannikolla noin 1 450 000, Ghanassa 500 000 ja Togossa 50 000\. He jakautuvat useisiin kansoihin, joihin kuuluvat muun muassa ndenjet, sanwit, betjet, djabet, morot ja ahantat. Kansan pääelinkeino on maanviljely. Tärkeimmät viljelykasvit ovat banaani, taaro, jamssi, maissi, maapähkinä, puuvilla, öljypalmu ja nykyään varsinkin kahvi ja kaakao. Lisäksi harjoitetaan käsityöammatteja. Asumuksena toimii nelikulmainen terassilla varustettu savitiilitalo, jossa on palmunlehdillä katettu harjakatto. Vaatetus on samanlainen kuin muilla akaneilla. Ruokavalion perustan muodostavat kasvikset. Yhteiskunta perustuu kyläyhteisöihin, suurperheisiin, matrilineaarisiin sukuihin ja patrilineaarisiin ryhmiin. Avioliitto on virilokaalinen. Polygynia, leviraatti, sororaatti ja ostoavioliitto ovat yleisiä. Noin puolet anjeista on protestantteja tai katolisia. Lisäksi on afrikkalaisten kirkkokuntien jäseniä, muslimeja ja perinteisen uskonnon harjoittajia. Ennen siirtomaa-aikaa anjit muodostivat ankaran hierarkkisia päällikkökuntia. Taide- esineitä ovat esi-isien palvontaan liittyvät puu- ja terrakottaveistokset. Anjeilla on rikas musiikki- ja tanssiperinne. ==Lähteet== == Aiheesta muualla == Luokka:Ghanan etniset ryhmät Luokka:Norsunluurannikon etniset ryhmät Luokka:Togon etniset ryhmät
Johann Gottfried Rademacher

Johann(es) Gottfried Rademacher (1772–1849) oli saksalainen lääkäri, tunnettu perustamastaan kokemuslääketaidosta, jonka hän esitti julkaisussaan Rechtfertigung der Erfahrungsheilkunde der alten scheidekünstigen Geheimärzte (4. p. 1852). Sen mukaan lääkkeitä oli kahta laatua, yleisiä, jotka vaikuttivat koko elimistöön, sekä tiettyihin elimiin tehoavia orgaani- eli elinlääkkeitä. Siitä, saiko jokin aikaan – sattumalta – käytettäväksi määrätty orgaanilääke parantumisen vai ei, Rademacher uskoi voitavan päätellä, koskiko sairaus kyseistä vai mahdollisesti jotakin muuta elintä. Rademacherin tutkimukseen perustumaton lääketaito-oppi saavutti aikoinaan laajaa kannatusta.Rademacher, Johannes Gottfried, Tietosanakirja osa 7. Tietosanakirja-Osakeyhtiö 1915 Rademacher valmistui lääketieteen tohtoriksi 1794, aloitti 1797 lääkärintoimen pienessä Gochin kaupungissa Hollannin rajan lähellä ja asui siellä kuolemaansa asti.".Rademacher, Johann Gottfried Nordisk familjebok 22. 1915 Rademacher tunnettu teos on 1842 julkaistu ja sen jälkeen useita painoksia saanut kirjoitus Rechtfertigung der Erfahrungsheilkunde der alten scheidekünstigen Geheimärzte. Siinä esitetty lähinnä Paracelsukseen pohjautuva oppi perustuu kahdenlaisiin lääkkeisiin, yleisiin lääkkeisiin ja elinlääkkeisiin. Yleisiä, useimpiin sairauksiin tehoavia lääkkeitä ovat rauta, kupari ja natriumnitraatti. Elinlääkkeet vaikuttavat elimistön tiettyihin elimiin, ja niitä on yhtä paljon kuin elimistön sairauksia. Tietyn lääkkeen käyttö tiettyyn sairauteen tapahtui aluksi sattumanvaraisesti, samoin myös sairauden diagnoosi tehtiin ilman riittäviä perusteluja. Saksalaisen lääkärin, professori Carl Reinhold August Wunderlichin (1815–1877) mukaan: "Jos nyt, ilman ihmiselimistön tuntemusta ja ilman huolellista tutkimusta, jokin elin katsotaan sairastuneeksi ja jos sairaan oli mielivaltaisesti valitulla lääkkeellä kohenee, Rademacher teki siitä johtopäätöksen, että kyseinen lääke olisi orgaanilääke juuri sille sairastuneelle elimelle". Vaikka Rademacherin koko järjestelmä perustui todistamattomiin oletuksiin, se sai kannattajia ja "antoi uuden esimerkin siitä, ettei mitään niin hullua ole, etteikö moni ottaisi kunniaa löytää siitä syvän totuuden. ==Julkaisuja== * Beschreibung einer neuen Heilart der Nervenfieber, 1803 * Rechtfertigung der von den Gelehrten misskannten, verstandesrechten Erfahrungsheillehre der alten scheidekünstigen Geheimärzte und treue Mittheilung des Ergebnisses einer 25jährigen Erprobung dieser Lehre am Krankenbette. 2 osaa. Berlin 1841–1848. ** 2. p. 1846, osa I (digitoitu teos), osa II (digitoitu teos) ** 3. p. 1848, osa I (digitoitu teos), osa II (digitoitu teos) == Lähteet == ==Aiheesta muualla== Luokka:Saksalaiset lääkärit Luokka:Vuonna 1772 syntyneet Luokka:Vuonna 1849 kuolleet
Charm School

Charm School on ruotsalaisen pop-yhtye Roxetten albumi. Se julkaistiin 11. helmikuuta 2011. == Kappaleet == # # # # # # # # # # # # == Lähteet == Luokka:Vuoden 2011 albumit Luokka:Roxetten albumit
Bakwet

Bakwet ovat bakwen kieltä puhuva kru-kansa Norsunluurannikon lounaisosassa Sassandrajoen länsipuolella sekä Liberian kaakkoisosassa. Heitä on lähisukukansoineen noin 900 000 henkeä. Bakwejen elinkeinoja ovat maanviljely, metsästys, keräily, käsityöammatit ja rannikolla kalastus. Tärkeimmät viljelykasvit ovat hirssi, maniokki, durra ja jamssi. Monet bakwet työskentelevät öljypalmu-, sokeriruoko-, riisi- ja kautsuviljelimillä tai merimiehinä ja satamatyöläisinä. Perinteinen asumus on pyöreä savimaja kartiomaisine heinä- tai olkikattoineen. Eurooppalainen vaatetus on korvannut perinteisen lannevaatteen. Ruokavalion perustan muodostavat kala ja kasvikset. Perinteinen yhteiskunta perustuu sukulaitokseen, suurperheiden muodostamiin kyläyhteisöihin ja miesten salaseuroihin. Sukulaisuus on patrilineaarinen ja avioliitto virilokaalinen. Polygynia, sororaatti, leviraatti ja ostoavioliitto ovat yleisiä. Suurin osa bakweista harjoittaa perinteistä uskontoa, johon kuuluu esi-isien ja luonnonvoimien palvontaa, taikaesineitä ja noituutta. Osa on protestantteja, katolisia tai afrikkalaisten kirkkokuntien ja lahkojen kannattajia. ==Lähteet== Luokka:Liberian etniset ryhmät Luokka:Norsunluurannikon etniset ryhmät
Travelling

Travelling on ruotsalaisen pop-yhtye Roxetten albumi. Se julkaistiin 23. maaliskuuta 2012. == Kappaleet == # # # # # # # # # # # # # # # === Vinyyliversion Bonuskappaleet === # * # == Lähteet == Luokka:Vuoden 2012 albumit Luokka:Roxetten albumit
Gueret

Gueret eli krahnit ovat gueren eli wen kieltä puhuva kru-kansa Norsunluurannikolla ja Liberiassa. Gueret asuvat Norsunluurannikolla Sassandran ja Cavallyjoen välisellä alueella Guiglon kaupungin läheisyydessä. Liberiassa heitä kutsutaan nimellä krahn. Guereja on Norsunluurannikolla noin 520 000 henkeä. Liberiassa asuu vuoden 2008 väestönlaskennan mukaan 139 100 krahnia. Lähin sukukansa ovat wobet. Kansan pääelinkeino on maanviljely. Tärkeimmät viljelykasvit ovat maniokki, riisi, maissi, jamssi, banaani, taaro ja maapähkinä. Monet työskentelevät kahviplantaaseilla. Tiiviisti rakennetut kylät koostuvat neliskulmaisista taloista, joiden liaaniseinät on katettu savella ja harjakatto peitetty palmunlehvillä tai oljilla. Perinteinen asuste on lannevaate. Ruokavalion perustan muodostavat kasvikset. Perinteisen yhteiskunnan perustan muodostavat kyläyhteisöt, suurperheet, patrilineaariset suvut, ikäryhmät ja salaseurat. Avioliitto on virilokaalinen. Polygynia, leviraatti, sororaatti ja ostoavioliitto ovat yleisiä. Suurin osa guereista harjoittaa perinteistä uskontoa, johon kuuluvat initiaatioriitit, luonnonvoimien ja esi-isien palvonta, taikuus ja noituus. Lisäksi on protestantteja, katolisia ja muslimeja. ==Lähteet== Luokka:Liberian etniset ryhmät Luokka:Norsunluurannikon etniset ryhmät
Buccinasco

Buccinasco on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on kahdeksan kilometriä lounaaseen. Buccinascon tunnusomaisin kirkko on pieni San Biagio, joka sijaitsee liikenneympyrän sisällä. Buccinascon asukkaiden demonyymi on buccinaschesi. == Maantiede == Buccinasco sijaitsee Lombardian länsiosassa aivan Milanon kyljessä. Buccinascon eteläpuolella levittäytyy Parco Agcicolo Sud Milano. Kaupungin pohjoisosa on tiheään rakennettu, eteläosa on maatalousmaata. Buccinascon frazionet ovat Buccinasco Castello, Grancino, Gudo Gambaredo, Romano Banco ja Rovido. Buccinasco on tasankoa, kuten Milanon seutu kokonaisuudessaan. Sen pohjoispuolitse virtaa Milanon kanaalijärjestelmään kuuluva Naviglio Grande. Kaupungin alueella on useita pieniä tekojärviä. == Historia == Buccinascon nimi saattaa johtua alueen runsaista vesivaroista tai latinalaisista henkilönnimistä Bubulcino/Bubulcus. Paikkakunnasta on ensimmäinen maininta 1200-luvun lopulta. Se nautti autonomiaa vuosina 1322–1447. Buccinascon historiallinen ydin on Buccinasco Castello, johon liitettiin Rovido, Romanobanco ja Gudo Gambaredo vuonna 1841. Grancino ja Ronchetto sul Naviglio olivat vuorossa vuonna 1870, mutta viimeksi mainittu liitettiin Milanoon 1920-luvulla. Buccinascon alueet olivat pieniä maalaiskyliä Italian yhdistymisen aikaan 1866: niiden väkiluku oli vain noin 900. Vuonna 1951 Buccinasco oli edelleen maatalousvaltainen kunta, sen väkiluku oli noin 1 800\. Vuosisadan jälkipuoliskolla Grancino, Rovido ja Romano Banco kasvoivat yhteen: kunnan väkiluku moninkertaistui 2000-luvun taitteeseen tultaessa. Romano Bancosta on kehittynyt Buccinascon keskus. Kunnan entinen keskus Buccinasco Castello on jäänyt hieman syrjään muusta kaupungista. Siellä sijaitsee muun muassa yksi Viscontin suvun keskiaikaisista linnoista ja pieni kirkko Beata Vergine Assunta. Romano Bancossa on niin ikään pieni kirkko San Biagio 1700-luvulta. == Talous ja liikenne == Buccinascossa on muun muassa kemianteollisuutta ja koneteollisuutta. Paikkakunta on Milanon paikallisliikenteen piirissä. Milanon kehämoottoritie A50 kulkee keskustan länsipuolitse. == Lähteet == == Aiheesta muualla == *Buccinasco, Lombardia, Italia — Sunrise, Sunset, and Daylength Luokka:Milanon metropolikaupungin kunnat
Knud Lyne Rahbek

Knud Lyne Rahbek, (18. joulukuuta 1760 Kööpenhamina, Tanska – 11. huhtikuuta 1830Rahbek, Knud Lyne Nordisk familjebok osa 22. 1915) oli tanskalainen kirjailija. Hän suoritti filologian virkatutkinnon mutta suuntautui sen jälkeen uudemman kirjallisuuden, erityisesti teatterin alalle.Rahbek, Knud Lyne, Nordisk familjebok 22. 1915 Rahbek oli estetiikan professori ja julkaisi useita teatteritaidetta käsitteleviä teoksia. Rahbekin omat näytelmät ja novellit eivät ole kovin merkittäviä, sen sijaan hänen kokoelmassa Poetiske forsøg julkaisemansa juomalaulut olivat suosittuja. Pääansionsa hän saavutti Minerva-aikakauslehdellä (uudella nimellä Ny Minerva), jolla oli merkittävä vaikutus Tanskan kirjallisuuteen ja kansansivistykseen. Hän julkaisi myös kepeähköä viikkolehteä Den danske tilskuer. Rahbek kirjoitti ajankuvauksena kiintoisat muistelmansa Erindringer ja toimitti yhdessä Rasmus Nyerupin kanssa Tanskan kirjallisuudenhistoriaa käsitteleviä teoksia. Rahbekilla oli harvinainen työkyky, ja harrastuksiltaan hän oli hyvin monipuolinen, ja siksi hänen merkityksensä oman aikansa kulttuurielämässä oli suuri. Hänen mentyään 1798 naimisiin Kamma Rahbekin (1775–1829) kanssa heidän kodistaan tuli Tanskan ja Norjan silloisten kirjallisten piirien keskus. ==Teokset== * Breve fra en gammel skuespiller til hans søn (1779) * Dramaturgiske samlinger (kolme nidettä 1788–1791) * Poetiske forsøg 1–2 (1794, 1802) * Om Ludvig Holberg som lystspildigter (kolme nidettä 1815–1817). * Erindringer (viisi nidettä 1824–1829) == Lähteet == ==Aiheesta muualla== Luokka:Tanskalaiset kirjailijat Luokka:Tanskalaiset toimittajat Luokka:Tanskalaiset professorit Luokka:Vuonna 1760 syntyneet Luokka:Vuonna 1830 kuolleet
Markku Köngäs

Markku Juhani Köngäs (6. joulukuuta 1958 Tervola) on suomalainen näyttelijä.Suomen teatterit ja teatterintekijät 1993, s. 245 Köngäs on tehnyt uransa suurelta osin Rovaniemen Teatterissa. == Ura == Köngäs syntyi agrologi Erkki Köngäksen ja opettaja Elina Alajoen perheeseen. Hän aloitti Rovaniemen Teatterissa näyttämömiehenä vuonna 1979, lähti Tampereelle opiskelemaan ja valmistui Tampereen yliopiston näyttelijänkurssilta 1985. Hän työskenteli kiinnitettynä näyttelijänä Kuopion kaupunginteatterissa 1985–1989 ja sen jälkeen vapaana taiteilijana. Vuonna 1995 Köngäs kutsuttiin takaisin Rovaniemen Teatteriin; pesti on jatkunut 2020-luvulle. Rovaniemen ja Kuopion ohella Köngäs on työskennellyt Lahden kaupunginteatterissa, Teatteri Vantaassa ja Tampereen Teatterissa. Köngäksen näyttämötehtäviä ovat olleet muun muassa Eros (Eros ja Psykhe), Iivari (Nummisuutarit), Asser Salo (Lapualaisooppera), Elling (Elling), Veršinin (Kolme sisarta) ja Rampe (Eila, Rampe ja Likka). Arto Paasilinnan Jäniksen vuodessa Köngäs näytteli useita rooleja. Köngäs on ohjannut muun muassa Rille Roskan, Jätkän balladin ja Pikku Lassin. Viimeksi mainitun hän myös dramatisoi ja teki pääroolin. Vuonna 2003 Rovaniemen Teatteri toteutti interaktiivisen joulupolun Christmas Magic Trip, jonka Köngäs käsikirjoitti yhdessä Heikki Martikaisen kanssa. Köngäs näytteli joulupukkia. Tuotanto sai 17 esityskertaa ja noin 1 300 katsojaa. Markku Köngäs on näytellyt sivuosia muutamissa kokoillan elokuvissa, kuten Talvisota (1989), Rikos & Rakkaus (1999) ja Mosku – lajinsa viimeinen (2003). == Lähteet == * * === Viitteet === Luokka:Suomalaiset näyttelijät Luokka:Vuonna 1958 syntyneet Luokka:Elävät henkilöt
Kylli Köngäs

Hanna Kyllikki Köngäs (15. marraskuuta 1962 Tervola) on suomalainen näyttelijä.Suomen teatterit ja teatterintekijät 1993, s. 245 Köngäs on tehnyt uransa suurelta osin Rovaniemen Teatterissa. == Ura == Köngäs syntyi agrologi Erkki Köngäksen ja opettaja Elina Alajoen perheeseen. Hän valmistui teatteritaiteen maisteriksi Teatterikorkeakoulusta vuonna 1986. Niin ikään 1986 Köngäs kiinnitettiin näyttelijäksi Kotkan kaupunginteatteriin; sen jälkeen hän näytteli Seinäjoen kaupunginteatterissa. Vuonna 1999 Köngäs sai näyttelijänkiinnityksen Rovaniemen Teatteriin; se on jatkunut 2020-luvulle. Köngäksen näyttämötehtäviä ovat olleet muun muassa Beatrice italialaisen Carlo Goldonin näytelmässä Kahden herran palvelija, Dunja venäläisklassikossa Rikos ja rangaistus ja Golde musikaalissa Viulunsoittaja katolla. Hella Wuolijoen draamassa Niskavuoren nuori emäntä Köngäs näytteli Malviinaa ja Niskavuoren Hetassa hänellä oli sivuosa Loviisana. Robert James Wallerin draamassa Hiljaiset sillat Köngäs teki Francescan osan. Hän on näytellyt myös Anna Kareninan. Köngäs on myös ohjannut muutaman näytelmän, kuten Anna Talven outo viivytys (Rovaniemen Teatteri), joka sai runsaat 3 000 katsojaa. Kylli Köngäs on näytellyt sivuosia muutamissa kokoillan elokuvissa, kuten Varjoja paratiisissa (1986), jossa hän on Ilonan ystävätär. Elokuvassa Kuningas lähtee Ranskaan (1986) Köngäs on Anne Varkaan roolissa. Köngäs on näytellyt sivurooleja myös eräissä televisiotuotannoissa, kuten sarjoissa Raid ja Taivaan tulet. == Lähteet == * === Viitteet === == Aiheesta muualla == *Yle Areena: Varjoja paratiisissa (70 min.) *YouTube: Kuningatarleikit (Rovaniemen Teatteri, 3'27) Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt
Alien Breed (pelisarja)

Alien Breed on Team17:sta kehittämä ammuntapelisarja. Sarjan ensimmäinen peli julkaistiin Amigalle vuonna 1991. == Pelit == === Ensimmäinen sarja === * Alien Breed (1991) ** Alien Breed Special Edition '92 (1992) * Alien Breed II: The Horror Continues (1993) * Alien Breed: Tower Assault (1994) * Alien Breed 3D (1995) * Alien Breed 3D II: The Killing Grounds (1996) === Toinen sarja === * Alien Breed Evolution (2009) ** Alien Breed: Impact (2010) * Alien Breed 2: Assault (2010) * Alien Breed 3: Descent (2010) == Aiheesta muualla == * Pelisarja MobyGamesissä Luokka:Team17 Luokka:Videopelisarjat
Heli Rantala

Heli Rantala (o.s. Järvenpää s. 1982 Tampere) on suomalainen lasten- ja nuortenkirjailija sekä käsikirjoittaja. Rantala on valmistunut filosofian maisteriksi Tampereen yliopistosta vuonna 2014 pääaineenaan Suomen kirjallisuus. Rantala asuu Nokialla. == Kirjallinen ura == Rantalan esikoisteos Suurenmoinen sitruunaseikkailu ilmestyi vuonna 2019. Toinen romaani Kaikkien aikojen kookoskeikka julkaistiin 2020, ja se on itsenäinen jatko-osa Suurenmoiselle sitruunaseikkailulle. Kuvakirja Murtautuja Mauri ilmestyi keväällä 2021. Sen kuvittaja on Netta Lehtola. Murtautuja Mauri on lastenkirjallisuuspalkinto Runeberg Junior -ehdokkaana vuonna 2022. Vuoden 2025 alussa Rantalalta ja Lehtolalta ilmestyi ääniyliherkkyydestä kertova Mölymyrsky-kuvakirja. Kaikkien teosten kustantaja on WSOY. Helmikuussa -25 Avain-kustantamo julkaisi Rantalan ensimmäisen nuorille suunnatun romaanin Pummi. Rantala on tehnyt käsikirjoittajan ja toimittajan töitä muun muassa Pikku Kakkonen -lastenohjelmalle. Hän on kirjoittanut ohjelmaan mm. Susannan viitotut värirunot sekä Karhun valtakunnassa -luontosarjan käsikirjoituksen. Karhun valtakunnassa -sarja pääsi parhaiden televisio-ohjelmien Kultainen Venla 2019 -äänestyksen finaaliin lasten ja nuorten ohjelmien sarjassa. == Teokset == * Suurenmoinen sitruunaseikkailu. Kuvitus: Henna Ryynänen. WSOY, 2019 * Kaikkien aikojen kookoskeikka. Kuvitus: Henna Ryynänen. WSOY, 2020 * Murtautuja Mauri. Kuvitus: Netta Lehtola. WSOY, 2021 * Mölymyrsky. Kuvitus: Netta Lehtola. WSOY, 2025 * Pummi. Avain-kustantamo, 2025. == Lähteet == Luokka:Suomalaiset kirjailijat Luokka:Suomalaiset lasten- ja nuortenkirjailijat Luokka:Vuonna 1982 syntyneet Luokka:Elävät henkilöt
Good Karma

Good Karma on ruotsalaisen pop-yhtye Roxetten albumi. Se julkaistiin 3. kesäkuuta 2016. == Kappaleet == # # # # # # # # # # # == Lähteet == Luokka:Vuoden 2016 albumit Luokka:Roxetten albumit
Red Pill Blues

Red Pill Blues on yhdysvaltalaisen popyhtye Maroon 5:n kuudes studioalbumi, joka julkaistiin marraskuussa 2017. Albumia äänitettiin vuosina 2015–2017 12 eri studiolla Yhdysvalloissa, Britanniassa ja Ruotsissa. Albumin työstämiseen osallistui yhtyeen lisäksi 48 eri tuottajaa, lauluntekijää ja muusikkoa. Red Pill Bluesin musiikillinen tyyli jatkaa edellisten albumien valtavirtaa mukailevaa poppia, mutta mukana on myös aiempaa enemmän vaikutteita R&B;:sta, hip hopista, funkista ja reggaesta. Albumilla vierailevat Kendrick Lamar, Julia Michaels, SZA, ASAP Rocky, Future, Cardi B ja LunchMoney Lewis. Albumi ylsi kotimaassaan Yhdysvaltain Billboard 200 -listan toiselle sijalle. == Kappaleet == === Standardiversio === === Deluxe-version bonuskappaleet / Japanin standardiversion bonuskappaleet === === Standardiversion uudelleenjulkaisun bonuskappale === === Digitaalisen latauksen ja suoratoiston bonuskappaleet === === Digitaalisen latauksen ja suoratoiston uudelleenjulkaisun bonuskappale === == Kokoonpano == * Adam Levine – laulu, rytmikitara * James Valentine – kitara, taustalaulu, koskettimet * Jesse Carmichael – koskettimet, piano, taustalaulu * Mickey Madden – basso * Matt Flynn – rummut, lyömäsoittimet * PJ Morton – koskettimet, syntetisaattori, taustalaulu * Sam Farrar – koskettimet, syntetisaattori, samplet, basso, kitara, taustalaulu, tuotanto == Listasijoitukset == Lista Paras sijoitus Viikkoja listalla Australian ARIA-albumilista 7. 7 Itävallan Ö3-albumilista 31. 1 Belgian Ultratop-albumilista 47. 1 Tanskan Hitlisten-albumilista 5. 38 Alankomaiden MegaCharts-albumilista 21. 16 Suomen virallinen lista 24. 8 Ranskan SNEP-albumilista 25. 64 Saksan GfK-albumilista 44. 1 Irlannin IRMA- albumilista 21. 3 Italian FIMI-albumilista 15. 36 Uuden-Seelannin RIANZ- albumilista 6. 20 VG-lista (Norja) 8. 31 Portugalin AFP-albumilista 21. 1 Espanjan Promusicae-albumilista 14. 17 Sverigetopplistan (Ruotsi) 12. 49 Sveitsin Hitparade-albumilista 21. 4 Britannian albumilista 12. 3 Yhdysvaltain Billboard 200 -albumilista 2. 68 == Lähteet == Luokka:Maroon 5:n albumit Luokka:Vuoden 2017 albumit
Tor Wibom

Tor Henrik Wibom (16. syyskuuta 1885 Vänersborg – 1. maaliskuuta 1975) oli ruotsalainen urheilujohtaja ja ammatiltaan upseeri. Wibom oli nuoruudessaan aktiivi urheilija päälajeinaan ammunta ja ratsastus, jotka sopivat hyvin sen aikaiseen upseerikoulutukseen. Hän toimi upseerina Svean Tykistörykmentissä. Viime vaiheessa majurin arvoisena rykmentissä. Urheilussa Tor Wibomin kiinnostui 1910-luvulla nykyaikaisesta viisiottelusta, jonka puitteissa hänestä tuli Ruotsin joukkueen lajijohtaja vuosien 1920, 1924, 1928 ja 1932. Vuoden 1936 Berliinin olympialaisissa hänelle myönnettiin erityistunnustuksena saksalaisten olympialaiskunniamerkki (saks. "Deutsche Olympia-Ehrenzeichen"). Ruotsin viisiottelujoukkue oli näissä maailmansotien välisissä olympiakisoissa selvästi paras. Wibom toimi laajemminkin Ruotsin kansallisessa urheilutoiminnassa. Hän oli Ruotsin olympiakomitean sihteerinä vuosina 1929–1946. Vuosina 1928–1948 hän toimi Kansainvälisen viisiottelujärjestön pääsihteerinä ja vuosina 1948–1949 sen puheenjohtajana. Lisäksi hän on ammattiinsa liittyen ollut näkyvä hahmo Ruotsin sotilasurheilussa. Wibom järjesti vuoden 1929 Barcelonan maailmannäyttelyn Ruotsin osaston urheilua kuvaavan osan. Tor Wibom oli hyvin kiintynyt synnyin- ja kotiseutuunsa Länsi- Götanmaan Vänersborgiin. Hän lahjoitti paikallisella urheiluyhdistykselle urallaan saamansa mitalit ja kunniamerkit. Lisäksi hänen kunniakseen kuvanveistäjä Arvid Källström teki hänestä rintakuvapatsaan tunnustuksena tehdystä työstä ruotsalaisen urheiluliikkeen hyväksi. Rintakuva on yhdessä kunniamerkkien ja mitalien kanssa samassa paikassa Vänersborgissa. Lisäksi hän perusti rahaston "Tor Wiboms Idrottsfond", josta myonnetään vuosittain apuraha hänen syntymäpäivänään 16. syyskuuta Vänersborgin urheilun piirissä toimineelle urheiluaktiiville. ==Aiheesta muualla== * Tor Wibom Vänersborgin urheiluhistorian sivustolla * Tor Wibom Nordisk familjeboks-sivustolla Luokka:Ruotsalaiset urheiluvaikuttajat Luokka:Ruotsalaiset upseerit Luokka:Vuonna 1885 syntyneet Luokka:Vuonna 1975 kuolleet
Jouhivita

Jouhivita (Potamogeton rutilus) on vitakasvien (Potamogetonaceae) heimoon, vitojen (Potamogeton) sukuun kuuluva monivuotinen kasvilaji. Se on pienikokoinen ruohovartinen vesikasvi, joka kasvaa kokonaan upoksissa vedenpinnan alla. Jouhivita muistuttaa jonkin verran kyhmyvitaa (Potamogeton trichoides), mutta lajit ovat erotettavissa toisistaan varren, kielekekorvakkeiden sekä hedelmien ulkonäön perusteella. Jouhividan varsi on nauhamainen, noin 1 mm leveä ja runsashaarainen. Lehdet ovat myös noin 1 mm leveitä, pitkäsuippuisia, kolmisuonisia sekä vaaleanvihreitä tai hieman punertavia. Kaikki lehdet ovat keskenään samanlaisia uposlehtiä, eikä kelluslehtiä ole lainkaan. Lehtien tyvellä on kiinni olevat kielekekorvakkeet. Jouhividan kukintona on noin 1–3 cm pitkän varren päässä sijaitseva lyhyt tähkä. Hedelmät ovat noin 2 mm pitkiä ja sileäselkäisiä. Jouhivita kasvaa kirkkaissa sekä niukkaravinteisissa järvissä, ja veden ravinnepitoisuuksien noustessa jouhivita yleensä häviää kyseiseltä kasvupaikalta. Suomessa jouhivitaa on havaittu muutamista paikoista eri puolilta maata. Ruotsissakin jouhivita on harvinainen. Etelä-Ruotsissa jouhivitaa on tavattu usein samoilta kasvupaikoilta kuin hyvin harvinaista notkeanäkinruohoakin (Najas flexilis). == Lähteet == == Aiheesta muualla == * Laji.fi: Jouhivita (Potamogeton rutilus) * The Plant List: Potamogeton rutilus Luokka:Vidat
Akademitšeskajan metroasema (Pietarin metro)

Akademitšeskaja () on yksi Pietarin metron asemista. Se avattiin 31. joulukuuta 1975. Luokka:Pietarin metroasemat
Tšernyševskajan metroasema

Tšernyševskaja () on yksi Pietarin metron asemista. Se avattiin 1. syyskuuta 1958. Luokka:Pietarin metroasemat
Ferdinand Raimund

Ferdinand Raimund (1790 Wien, Itävalta – 1836 Pottenstein, Itävalta) oli itävaltalainen näyttelijä ja kansannäytelmien kirjoittaja. Hän oli wieniläisten kansannäytelmien perustaja. Hän toimi myös näyttelijänä ja teatterinjohtajana. Hänen huvinäytelmänsä ovat ansiokkaita. Hän toi ensimmäisenä kupletin saksankieliseen näyttämötaiteeseen.Raimund, Ferdinand, Tietosanakirja osa 7. Tietosanakirja-Osakeyhtiö 1915Raimund, Ferdinand, Nordisk familjebok 22. 1915 Raimund oli sokerileipurin opissa, kunnes hän 1808 karkasi, kun teatteri-innostus vei mennessään. Hän näytteli alkuun pienissä seurueissa, kuului 1817–1830 wieniläiseen Leopoldstadtin teatteriin ja ansioitui erinomaisella karakterisointikyvyllään koomisissa rooleissa. 1823 hän alkoi kirjoittaa satukomedioita, joiden ansiosta hänestä tuli suosittu. Hän teki 1830 vierailuja Saksaan. Kansannäytelmät olivat Saksassa jo kauan sitten jääneet taidenäytelmien jalkoihin mutta olivat elinvoimaisia Itävallassa. Raimund omaksui kansannäytelmän parhaat ainekset ja kehitti niitä naiivilla tyylillään, yleensä ilman vieraita tai oppineita vaikutteita. Hänen näytelmänsä ovat samalla sekä liikuttavia että hauskoja. Hän osaa sulauttaa yhteen fantastis-allegorisen keijumaailman raikkaaseen todellisuuskuvaukseen ja lisätä siihen vielä hivenen surumielistä elämänfilosofiaa. Hänen laulunsa muuttuivat kansanlauluiksi, hänen päähänpistonsa wieniläisten suuhun nokkeluuksiksi. Wieniin pystytettiin 1898 hänelle Franz Voglin veistämä muistomerkki. Hänen kirjeensä Antonie Wagnerille julkaistiin 1894 Grillparzer- seuran vuosikirjassa. Sämmtliche Werke julkaistiin 1837. ==Näytelmät (valikoima)== * Der Barometermacher auf der Zauberinsel (1823) * Der Diamant des Geisterkönigs (1824) * Der Bauer als Millionär (1826) * Der Alpenkönig und der Menschenfeind (1828) * Der Verschwender (1833) == Lähteet == ==Aiheesta muualla== * Raimund, Ferdinand Britannica 1911 Luokka:Itävaltalaiset kirjailijat Luokka:Itävaltalaiset näyttelijät Luokka:Vuonna 1790 syntyneet Luokka:Vuonna 1836 kuolleet
Ploštšad Leninan metroasema

Ploštšad Lenina () on yksi Pietarin metron asemista. Se avattiin 1. kesäkuuta 1958. Asema on samalla Suomen aseman metroasema. Luokka:Pietarin metroasemat
Ruotsin hiihtoliitto

Ruotsin hiihtoliitto () on organisaatio, joka hallinnoi Ruotsin hiihtourheilua. Se perustettiin alun perin 1903, mutta epäselvän jakson jälkeen varsinainen hiihtoliitto perustettiin 11. joulukuuta 1908. Nykyisen ruotsalaisen nimensä Svenska Skidförbundet se sai vuonna 1911. Liiton toimisto sijaitsi alun perin Tukholmassa, mutta siirtyi vuonna 2001 Faluniin. Alppihiihdolla on oma lisäksi oma toimisto Åressa. ==Puheenjohtajat== * Fritz af Sandeberg (1908–1910) * Gustaf Lindencrona (1910–1915) * Sven Hermelin (1915–1922) * Sixtus Janson (1922–1948) * Björn Kjellström (1948–1952) * Sigge Bergman (1952–1961) * Karl Arne Wegerfelt (1961–1965) * Nils Stenberg (1965–1974) * Stig Synnergren (1974–1977) * Arne Jägmo (1977–1982) * Sven Larsson (1982–1996) * Carl Eric Stålberg (1996–2008) * Mats Årjes (2008–2018) * Karin Mattsson Wejber (2018–) ==Aiheesta muualla== *Ruotsin hiihtoliitto - kotisivu Luokka:Ruotsin hiihto Luokka:Ruotsalaiset urheilujärjestöt
Włodawan piirikunta

Włodawan piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 38 353\. Siihen kuuluvat seitsemän kuntaa ovat Hanna, Hańsk, Stary Brus, Urszulin, Włodawa, Wola Uhruska ja Wyryki. Vuoden 2019 lopussa Włodawan piirikunnan asukkaista 50,7 prosenttia oli naispuolisia ja 49,3 prosenttia miespuolisia. Alle 18-vuotiaat muodostivat 17,5 prosenttia piirikunnan väestöstä, työikäiset 60,1 prosenttia ja eläkeikäiset 22,4 prosenttia väestön keski-iän ollessa 42,8 vuotta. Vuonna 2019 piirikunnassa syntyi 311 lasta. Włodawan piirikunnan väkiluvun ennakoidaan pienenevän 26 996 asukkaaseen vuoteen 2050 mennessä. == Lähteet == Luokka:Lublinin piirikunnat
Berny Camps

Bernard Wilhelmus Leonard ”Berny” Camps (s. 20. maaliskuuta 1971 Venray) on alankomaalainen jousiampuja. Hän edusti Alankomaita Barcelonan kesäolympialaisten 1992 miesten yksilökilpailussa sijoittuen sijalle 55. Barcelonassa 1992 hän kuului myös Alankomaiden joukkueeseen miesten joukkuekilpailussa. Camps kilpaili myös neljissä MM-kilpailuissa. == Lähteet == Luokka:Alankomaalaiset jousiampujat Luokka:Vuonna 1971 syntyneet Luokka:Elävät henkilöt
Charavgí

Charavgí (; myös transl. Haravgí) eli Kérveli (Κέρβελη) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Se on osa Palaiókastron kyläyhdyskuntaa. Kylän väkiluku on 54 (vuonna 2011). Charavgín kylä sijaitsee Sámoksen itärannikolla noin 12 kilometriä itäkaakkoon saaren keskuksesta Sámoksen kaupungista. Se tunnetaan rannastaan, ja on kehittynyt pienimuotoiseksi turistikohteeksi. Ennen vuotta 2011 kylä kuului Vathýn kuntaan ja vuosina 2011–2019 Sámoksen kuntaan ja sen Vathýn kunnallisyksikköön. == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Fília

Fília () on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois- Egean saarten alueeseen. Kylän väkiluku on 653 (vuonna 2011). Fílian kylä sijaitsee Lesboksen luoteisissa sisäosissa 11 kilometriä länsiluoteeseen Kallonín kaupungista ja 50 kilometriä luoteeseen saaren keskuksesta Mytilínistä. Fília muodostaa myös laajemman kyläyhdyskunnan (Τοπική Κοινότητα Φίλιας, Topikí Koinótita Fílias), johon kuuluu varsinaisen Fílian kylän lisäksi Kechrádan kylä. Koko yhdyskunnan väkiluku on 685. Ennen vuotta 2011 kylä kuului Kallonín kuntaan ja vuosina 2011–2019 Lesboksen kuntaan ja sen Kallonín kunnallisyksikköön. == Lähteet == == Aiheesta muualla == Luokka:Länsi-Lesbos Luokka:Pohjois-Egean saarten kylät
Kalamotí

Kalamotí () on Kreikan kylä, joka sijaitsee Chíoksen saarella. Se kuuluu hallinnollisesti Chíoksen kuntaan, Chíoksen alueyksikköön ja Pohjois-Egean saarten alueeseen. Kylän väkiluku on 569 (vuonna 2011). Kalamotín kylä sijaitsee Chíoksen eteläisissä sisäosissa noin 23 kilometriä lounaaseen saaren keskuksesta Chíoksen kaupungista. Kalamotí muodostaa myös laajemman kyläyhdyskunnan (Τοπική Κοινότητα Καλαμωτής, Topikí Koinótita Kalamotís), johon kuuluvat varsinaisen Kalamotín kylän lisäksi kylät Almyrós ja Kómi. Koko yhdyskunnan väkiluku on 706. Aiemmin kylä kuului Mastichochórian kuntaan ja vuodesta 2011 lähtien Chíoksen kunnan Mastichochórian kunnallisyksikköön. == Lähteet == Luokka:Chíos Luokka:Pohjois-Egean saarten kylät
Kontakaíika

Kontakaíika (; myös transl. Kontakéika) on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 527 (vuonna 2011). Kontakaíikan kylä sijaitsee Sámoksen pohjoisosissa Karvoúnis-vuoren luoteisrinteessä noin viisi kilometriä itään Karlóvasista ja noin 29 kilometriä länsiluoteeseen Sámoksen kaupungista. Se on rakennettu noin 162 metrin korkeuteen merenpinnasta laskettuna. Kontakaíika muodostaa myös laajemman kyläyhdyskunnan (Τοπική Κοινότητα Κοντακαιίκων, Topikí Koinótita Kontakaiíkon), johon kuuluvat varsinaisen Kontakaíikan kylän lisäksi kylät Ágios Dimítrios, Ágios Ilías, Ágios Nikólaos, Chatzistamoúlides ja Vrýses. Koko yhdyskunnan väkiluku on 962. Ennen vuotta 2011 kylä kuului Karlóvasin kuntaan ja vuosina 2011–2019 Sámoksen kuntaan ja sen Karlóvasin kunnallisyksikköön. == Lähteet == Luokka:Dytikí Sámos Luokka:Pohjois-Egean saarten kylät
Homoseksuaalisuus Uudessa testamentissa

Uudessa testamentissa on vähintään kolme kohtaa , jotka saattavat viitata homoseksuaaliseen toimintaan: Roomalaisille 1: 26–27, 1. Korinttilaisille 6: 9–10 ja 1.Timoteukselle 1: 9–10. Neljännen kohdan, Juudas 1: 7, tulkitaan usein viittaavan homoseksuaalisuuteen. Mikään neljästä evankeliumista ei mainitse aihetta suoraan, eikä siitä ole kirjoitettu Apostolien teoissa, Heprealaiskirjeissä, Ilmestyskirjassa tai Jaakobille, Pietarille ja Johannekselle osoitetuissa kirjeissä. Oletetut viitteet "homoseksuaalisuuteen" Uudessa testamentissa perustuvat kolmen erillisen kreikkalaisen sanan tulkintaan: arsenokoitēs (ἀρσενοκοίτης), malakos (μαλακός) ja porneia. Esimerkiksi Raamatun englanninkielisen standardiversion (English Standard Version, ESV) mukaan käännetyt sanat lauseelle "miehet, jotka harjoittavat homoseksuaalisuutta" (1. Korinttilaisille 6: 9-10) viittaavat "passiivisiin ja aktiivisiin kumppaneihin, jotka ovat suostuneet tekemään niin".1 Corinthians 6 (English Standard Version) Bible Gateway. Vaikka ei ole kiistetty, että nämä kaksi kreikkalaista sanaa viittaavat miesten (ja mahdollisesti myös naisten) välisiin seksisuhteisiin, jotkut tutkijat tulkitsevat kohdat kieltävän pederastian ja prostituution eikä homoseksuaalisuutena sellaisenaan, mutta muut tutkijat ovat vastustaneet sitä.The source and NT meaning of Arsenokoitai, with implications or Christian ethics and ministry James B. De Young The Condemnation of Homosexuality in 1 Corinthians 6:9 David E. Malick Homosexuality Revisited in Light of the Current Climate, by Calvin Smith Myös historiallinen konteksti on kiistanalainen. == Katso myös == * Raamattu ja homoseksuaalisuus == Lähteet == Luokka:Eksegetiikka Luokka:Homoseksuaalisuus ja uskonto Uusi testamentti
Koumaíika

Koumaíika (; myös transl. Kouméika) on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 323 (vuonna 2011). Koumaíikan kylä sijaitsee Sámoksen eteläosissa linnuntietä noin 4,5 kilometriä itään Órmos Marathokámpousta ja noin 2,4 kilometriä sisämaahan saaren etelärannikosta ja Egeanmeren rannasta. Se on rakennettu noin 160 metrin korkeudelle merenpinnasta laskettuna. Kylän nimen sanotaan tulevan sukunimestä Koúmas, joka on yleinen Spatharaíoissa, josta ensimmäiset asukkaat tulivat. Toisen selityksen mukaan nimi olisi kuitenkin peräisin siitä, että kylän ensimmäiset asukkaat olisivat tulleet Euboian Kýmistä. Koumaíika muodostaa myös laajemman kyläyhdyskunnan (Τοπική Κοινότητα Κουμαιίκων, Topikí Koinótita Koumaiíkon), johon kuuluvat varsinaisen Koumaíikan yläkylän lisäksi merenrannalla sijaitsevat kylät Órmos Koumaiíkon ja Velanidiá. Koko yhdyskunnan väkiluku on 376. Ennen vuotta 2011 kylä kuului Marathókampoksen kuntaan ja vuosina 2011–2019 Sámoksen kuntaan ja sen Marathókampoksen kunnallisyksikköön. == Lähteet == == Aiheesta muualla == Luokka:Dytikí Sámos Luokka:Pohjois-Egean saarten kylät
Koumaradaíoi

Koumaradaíoi (; myös transl. Koumaradéi) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 123 (vuonna 2011). Koumaradaíoin kylä sijaitsee Karvoúnis-vuoren etelärinteessä Sámoksen eteläisissä keskiosissa noin 12 kilometriä länteen Pythagóreiosta ja noin 26 kilometriä lounaaseen Sámoksen kaupungista. Se on rakennettu noin 340 metrin korkeuteen merenpinnasta laskettuna. Kylän nimen katsotaan tulevan seudun mansikkapuista (κουμαριά, koumariá). Koumaradaíoi muodostaa myös laajemman kyläyhdyskunnan (Τοπική Κοινότητα Κουμαραδαίων, Topikí Koinótita Koumaradaíon), johon kuuluu varsinaisen Koumaradaíoin kylän lisäksi Megáli Panagían luostari (Moní Megális Panagías). Koko yhdyskunnan väkiluku on 130. Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön. == Lähteet == Luokka:Anatolikí Sámos Luokka:Pohjois-Egean saarten kylät
Mavratzaíoi

Mavratzaíoi (; myös transl. Mavratzéi) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 249 (vuonna 2011). Mavratzaíoin kylä sijaitsee Sámoksen itäisissä keskiosissa Karvoúnis-vuoren kaakkoisrinteessä noin 11 kilometriä luoteeseen Pythagóreiosta ja 24 kilometriä länsilounaaseen Sámoksen kaupungista. Se on rakennettu noin 260 metrin korkeuteen merenpinnasta laskettuna. Kylä on saanut nimensä sinne asettuneesta Mavratzás-suvusta. Paikka tunnetaan perinteisesti keramiikanvalmistuksesta. Mavratzaíoi muodostaa myös laajemman kyläyhdyskunnan (Τοπική Κοινότητα Μαυρατζαίων, Topikí Koinótita Mavratzaíon), johon kuuluvat varsinaisen Mavratzaíoin kylän lisäksi Giónidesin kylä sekä Pyhän Ristin luostari (Moní Timíou Stavroú). Koko yhdyskunnan väkiluku on 301. Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön. == Lähteet == Luokka:Anatolikí Sámos Luokka:Pohjois-Egean saarten kylät
Mesógeio

Mesógeio (, myös Mesógeios, Μεσόγειος; myös transl. Mesógio(s)) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Mesógeio muodostaa oman kyläyhdyskuntansa (Τοπική Κοινότητα Μεσογείου, Topikí Koinótita Mesogeíou). Kylän väkiluku on 109 (vuonna 2011). Mesógeion kylä sijaitsee Sámoksen keskellä Karvoúnis-vuoren lounaisrinteessä noin 19 kilometriä länsiluoteeseen Pythagóreiosta ja noin 32 kilometriä länsilounaaseen Sámoksen kaupungista. Se on rakennettu noin 570 metrin korkeuteen merenpinnasta laskettuna, mikä tekee siitä yhden saaren korkeimmalla sijaitsevista kylistä. Kylän vanha nimi on Káto Arvanítes (Κάτω Αρβανίτες). Se liittyy historiassa läheiseen Pándroson kylään (myös Áno Arvanítes, Άνω Αρβανίτες). Nimien perusteella kylien alkuperäisiä asukkaita on joskus arveltu arvaniiteiksi, mutta tälle teorialle ei ole muuta tukea. Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön. == Lähteet == Luokka:Anatolikí Sámos Luokka:Pohjois-Egean saarten kylät
Mesótopos

Mesótopos () on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois- Egean saarten alueeseen. Kylän väkiluku on 773 (vuonna 2011). Mesótopoksen kylä sijaitsee Lesboksen lounaisosissa vajaa kolme kilometriä sisämaahan saaren etelärannikosta eli Egeanmeren rannasta. Mesótopos muodostaa myös laajemman kyläyhdyskunnan (Δημοτική Κοινότητα Μεσοτόπου, Dimotikí Koinótita Mesotópou), johon kuuluvat varsinaisen Mesótopoksen kylän lisäksi kylät Chroúsos, Podarás ja Tavári. Koko yhdyskunnan väkiluku on 904. Aiemmin kylä kuului Eresós-Ántissan kuntaan ja vuosina 2011–2019 Lesboksen kuntaan ja sen Eresós-Ántissan kunnallisyksikköön. == Lähteet == == Aiheesta muualla == Luokka:Länsi-Lesbos Luokka:Pohjois-Egean saarten kylät
Aatu Saastamoinen

Aatu Santeri Saastamoinen (s. 14. toukokuuta 2001 Ylivieska) on suomalainen pesäpalloilija, joka edustaa Superpesis-joukkue Kempeleen Kiriä. == Ura == Saastamoinen on Ylivieskan Kuulan kasvatti. Hän teki Ykköspesis-debyyttinsä 16-vuotiaana 19. heinäkuuta 2017 vieraissa Haminan Palloilijoita vastaan. Kauden 2018 Saastamoinen pelasi vielä kokonaan Ylivieskassa, jonka jälkeen hän siirtyi Sotkamon Jymyn junioreihin ja pelasi Ylivieskan Kuulassa Ykköspesistä. Saastamoinen teki Superpesis-debyyttinsä 2. heinäkuuta 2020 kotona Kempeleen Kiriä vastaan. Hän toi ensimmäisen juoksunsa Superpesiksessä heti seuraavassa ottelussa, 5. heinäkuuta 2020 vieraissa Pattijoen Urheilijoita vastaan. Saastamoisen kausi päättyi Suomen mestaruuteen. Syksyllä 2021 Saastamoinen siirtyi Kempeleen Kiriin. == Saavutukset == * 1 SM-kulta: 2020https://www.pesis.fi/pesis-info/historia/mitalistit/ *B-poikien Itä–Länsi-ottelu (2018) == Muuta == Saastamoinen valmistui ylioppilaaksi keväällä 2020 Sotkamon lukiosta. Hän on pelannut nuorempana jääkiekkoa. == Lähteet == Luokka:Vuonna 2001 syntyneet Luokka:Suomalaiset pesäpalloilijat Luokka:Elävät henkilöt
Mýloi (Sámos)

Mýloi (; myös transl. Mýli, Míli) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Mýloi muodostaa oman kyläyhdyskuntansa (Τοπική Κοινότητα Μύλων, Topikí Koinótita Mýlon). Kylän väkiluku on 248 (vuonna 2011). Mýloin kylä, suomeksi ”Myllyt”, sijaitsee Sámoksen eteläosissa noin yhdeksän kilometriä länteen Pythagóreiosta. Se on rakennettu noin 60 metrin korkeuteen merenpinnasta laskettuna. Kylä on yksi saaren vanhimpia ja perustettu saaren uudelleenasuttamisen aikaan. Se oli saaren pääkylä noin vuosina 1550–1600 ennen Chóraa. Kylän nimi viittaa siellä olleisiin vesimyllyihin (μύλος, mýlos). Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön. == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Mýloi

Mýloi (, ”Myllyt”; myös transl. Mýli, Míli) voi viitata seuraaviin paikkoihin Kreikassa: * Mýloi, kylä Árgos-Mykínesin kunnassa Argoliin alueyksikössä Peloponnesoksen alueella * Mýloi, kylä Sámoksen saarella Anatolikí Sámoksen kunnassa Pohjois-Egean saarten alueella
Palaiókastro (Sámos)

Palaiókastro (, myös Paliókastro, Παλαιόκαστρο; transl. myös Paleókastro) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 502 (vuonna 2011). Palaiókastron kylä, suomeksi ”Vanha linna”, sijaitsee Sámoksen itäosassa noin seitsemän kilometriä kaakkoon Sámoksen kaupungista. Se on rakennettu noin 140 metrin korkeuteen merenpinnasta laskettuna. Kylän nimi viittaa siellä bysanttilaisella kaudella olleeseen pieneen linnaan, joka oli rakennettu 600- tai 700-luvulla. Palaiókastro muodostaa myös laajemman kyläyhdyskunnan (Τοπική Κοινότητα Παλαιοκάστρου, Topikí Koinótita Palaiokástrou), johon kuuluvat varsinaisen Palaiókastron kylän lisäksi kylät Argyrós, Charavgí eli Kérveli, Klíma, Poseidónio ja Psilí Ámmos. Koko yhdyskunnan väkiluku on 707. Ennen vuotta 2011 kylä kuului Vathýn kuntaan ja vuosina 2011–2019 Sámoksen kuntaan ja sen Vathýn kunnallisyksikköön. == Lähteet == Luokka:Anatolikí Sámos Luokka:Pohjois-Egean saarten kylät
Panagioúda

Panagioúda () on Kreikan kylä, joka sijaitsee Lesboksen saarella. Se kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Panagioúda muodostaa oman kyläyhdyskuntansa (Τοπική Κοινότητα Παναγιούδας, Topikí Koinótita Panagioúdas). Kylän väkiluku on 906 (vuonna 2011). Panagioúdan kylä sijaitsee Lesboksen itärannikolla noin kuusi kilometriä pohjoiseen Mytilínin kaupungista. Kylän lähellä sijaitsee Kalamiáriksen palmumetsä. Kylä kuului jo aiemmin vanhaan Mytilínin kuntaan ja vuosina 2011–2019 Lesboksen kuntaan ja sen Mytilínin kunnallisyksikköön. == Lähteet == == Aiheesta muualla == Luokka:Mytilíni Luokka:Pohjois-Egean saarten kylät
Pándroso

Pándroso (, myös Pándrosos, Πάνδροσος) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Pándroso muodostaa oman kyläyhdyskuntansa (Τοπική Κοινότητα Πανδρόσου, Topikí Koinótita Pandrósou). Kylän väkiluku on 110 (vuonna 2011). Pándroson kylä sijaitsee Sámoksen keskellä Karvoúnis-vuoren lounaisrinteessä noin 20 kilometriä länsiluoteeseen Pythagóreiosta ja noin 33 kilometriä länsilounaaseen Sámoksen kaupungista. Se on rakennettu noin 600 metrin korkeuteen merenpinnasta laskettuna, mikä tekee siitä saaren korkeimmalla sijaitsevan kylän. Se on myös saaren ainoa kylä, josta ei näy merelle. Kylän vanha nimi on Áno Arvanítes (Άνω Αρβανίτες; myös Páno Arvanítes, Πάνω Αρβανίτες). Se liittyy historiassa läheiseen Mesógeion kylään (myös Káto Arvanítes, Κάτω Αρβανίτες). Nimien perusteella kylien alkuperäisiä asukkaita on joskus arveltu arvaniiteiksi, mutta tälle teorialle ei ole muuta tukea. Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön. == Lähteet == Luokka:Anatolikí Sámos Luokka:Pohjois-Egean saarten kylät
Parákoila

Parákoila (; myös transl. Parákila) on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Parákoila muodostaa oman kyläyhdyskuntansa (Τοπική Κοινότητα Παρακοίλων, Topikí Koinótita Parakoílon). Kylän väkiluku on 818 (vuonna 2011). Parákoilan kylä sijaitsee Lesboksen läntisissä keskiosissa noin 11 kilometriä lounaaseen Kallonín kylästä ja jonkin verran sisämaahan Kallonínlahden länsirannasta. Aiemmin kylä kuului Kallonín kuntaan ja vuosina 2011–2019 Lesboksen kuntaan ja sen Kallonín kunnallisyksikköön. == Lähteet == == Aiheesta muualla == Luokka:Länsi-Lesbos Luokka:Pohjois-Egean saarten kylät
Pérama (Lesbos)

Pérama () on Kreikan kylä, joka sijaitsee Lesboksen saarella. Se kuuluu hallinnollisesti Mytilínin kuntaan, Lesboksen alueyksikköön ja Pohjois-Egean saarten alueeseen. Pérama muodostaa oman kyläyhdyskuntansa (Τοπική Κοινότητα Περάματος, Topikí Koinótita Perámatos). Kylän väkiluku on 726 (vuonna 2011). Péraman kylä sijaitsee Lesboksen eteläosissa Géranlahden länsirannalla linnuntietä noin yhdeksän kilometriä ja tietä pitkin noin 23 kilometriä lounaaseen saaren keskuksesta Mytilínistä. Aiemmin kylä kuului Géran kuntaan ja vuosina 2011–2019 Lesboksen kuntaan ja sen Géran kunnallisyksikköön. == Lähteet == Luokka:Mytilíni Luokka:Pohjois-Egean saarten kylät
Poseidónio

Poseidónio (; myös transl. Posidónio) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Poseidónio on osa Palaiókastron kyläyhdyskuntaa. Kylän väkiluku on 31 (vuonna 2011). Poseidónion kylä sijaitsee luonnosatamalahden pohjukassa Sámoksen kaakkoisrannikolla noin 15 kilometriä kaakkoon saaren keskuksesta Sámoksen kaupungista. Nykyisin se tunnetaan rannastaan ja on kehittynyt pienimuotoiseksi turistikohteeksi. Ennen vuotta 2011 kylä kuului Vathýn kuntaan ja vuosina 2011–2019 Sámoksen kuntaan ja sen Vathýn kunnallisyksikköön. == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Skouraíika

Skouraíika (; myös transl. Skouréika) on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 92 (vuonna 2011). Skouraíikan kylä sijaitsee Sámoksen eteläosissa noin 1,5 kilometrin päässä saaren etelärannikosta ja Egeanmeren rannasta. Se on rakennettu noin 185 metrin korkeuteen merenpinnasta laskettuna. Kylän nimen sanotaan tulevan sen ensimmäisestä asukkaasta, jonka sukunimi oli Skoúras. Skouraíika muodostaa myös laajemman kyläyhdyskunnan (Τοπική Κοινότητα Σκουραιίκων, Topikí Koinótita Skouraiíkon), johon kuuluvat varsinaisen Skouraíikan yläkylän lisäksi merenrannalla sijaitsevat kylät Kámpos, Péfkos ja Pérri. Koko yhdyskunnan väkiluku on 135. Aiemmin kylä kuului Marathókampoksen kuntaan ja vuosina 2011–2019 Sámoksen kuntaan ja sen Marathókampoksen kunnallisyksikköön. == Lähteet == Luokka:Dytikí Sámos Luokka:Pohjois-Egean saarten kylät
Skoutáros

Skoutáros () on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois- Egean saarten alueeseen. Kylän väkiluku on 881 (vuonna 2011). Skoutároksen kylä sijaitsee Lesboksen luoteisosissa noin seitsemän kilometriä lounaaseen Pétran kylästä ja vajaa kaksi kilometriä sisämaahan saaren pohjoisrannikosta eli Egeanmeren rannasta. Skoutáros muodostaa myös laajemman kyläyhdyskunnan (Δημοτική Κοινότητα Σκουτάρου, Dimotikí Koinótita Skoutárou), johon kuuluvat varsinaisen Skoutároksen kylän lisäksi rannikolla sijaitsevat kylät Ampélia ja Ánaxos Skoutárou. Koko yhdyskunnan väkiluku on 1 037. Aiemmin kylä kuului Pétran kuntaan ja vuosina 2011–2019 Lesboksen kuntaan ja sen Pétran kunnallisyksikköön. == Lähteet == == Aiheesta muualla == Luokka:Länsi-Lesbos Luokka:Pohjois-Egean saarten kylät
Luettelo Marylandin piirikunnista

Tämä on luettelo Marylandin osavaltion piirikunnista. Marylandissa on 23 piirikuntaa ja yksi itsenäinen kaupunki (Baltimore), joka luokitellaan piirikunta-tyyppiseksi alueeksi. Piirikunta Hallintokeskus Perustettu Alleganyn piirikunta Cumberland 1789 Anne Arundelin piirikunta Annapolis 1650 Baltimore (itsenäinen kaupunki) ei ole 1729 Baltimoren piirikunta Towson 1659 Calvertin piirikunta Prince Frederick 1654 Carolinen piirikunta Denton 1773 Carrollin piirikunta Westminster 1837 Cecilin piirikunta Elkton 1672 Charlesin piirikunta La Plata 1658 Dorchesterin piirikunta Cambridge 1668 Frederickin piirikunta Frederick 1748 Garrettin piirikunta Oakland 1872 Harfordin piirikunta Bel Air 1773 Howardin piirikunta Ellicott City 1851 Kentin piirikunta Chestertown 1642 Montgomeryn piirikunta Rockville 1776 Prince George'sin piirikunta Upper Marlboro 1696 Queen Anne'sin piirikunta Centreville 1706 St. Mary'sin piirikunta Leonardtown 1637 Somersetin piirikunta Princess Anne 1666 Talbotin piirikunta Easton 1662 Washingtonin piirikunta Hagerstown 1776 Wicomicon piirikunta Salisbury 1867 Worcesterin piirikunta Snow Hill 1742 == Aiheesta muualla == * Maryland